da da da da da da sv da da da da da da da sq da da da en da da da da da da da da da da en en
Mange skader præger fortsat førsteholdet, men ellers produktiv weekend. - Svanholm Cricketklub
Tirsdag d. 21. maj 2019 kl. 21:43 af Henrik Pfaff
Det er fortsat svært at få førsteholdet i stærkeste opstilling. I forhold til sidste år har vi tre frafaldne, nemlig Zameer Khan til KB og Saad Ahmad til Albertslund. Ingen af dem synes at dominere. Desuden er Taha Ahmad mere eller mindre gået på pension i Glostrup, hvor han optræder som offspinner. Det havde vi ikke lige set komme.
Af vores tilbageværende stab er Saif Ahmad – førende i alle discipliner i fjor – fortsat ude efter en operation i hånden. Han prøvede at være med i en 3. holdskamp i weekenden, men han er åbenlyst ikke i orden. Åbningsbowler Touqeer Ahmed har fortsat problemer med en fodskade og Saud Munir har brækket en finger.
Så pt. kører førsteholdet med seks nye spillere, men det går rimeligt alligevel. Det er kun blevet et nederlag hidtil i en T 50 kamp i Ishøj.
Holdet spillede næstsidste T 20 kamp ude mod Albertslund, hvor vi havde set frem til at se, hvad vores gamle medlem Saad Ahmad kunne stille op. Men det går slet ikke for ham i de nye omgivelser.
Vi startede med 142/6 efter en rodet halvleg, hvor topscoreren Mudassar Ali (41) ( ex Nørrebro )simpelthen ikke kunne producere i begyndelsen. Det i den grad, at en score på 56 (for tabet af Hamid Shah) efter 10 overe så problematisk ud. Han satte enhver forsigtighed til side og begyndte at skovle grænseslag ud, førend han blev en af de tre første, der blev stokket ud. Mads Henriksen producerede 30, Hamid Shah 23 og vi endte med 142 for 6.
Atta Ullah er på trods af at han har passeret de fyrre altid manden for ” line and lenght” (2/13 på fire overe). Albertslunderne skovlede Hamid Shah op i luften eller blev kastet ud (5/17 til ham), vores nye englænder James Fenwick kaster som et urværk (0/10 på fire overe) og Albertslund ude for 74 på 18 overe. Vi greb samtlige seks tilbudte gribechancer
Holdet har vundet alle T 20 kampe og mangler kun KB, der i tilfælde af nederlag kan risikere slet ikke være med i slutspillet sammen med os, hvor to fra øst og 2 fra vest deltager.
Andetholdet havde store problemer med pitchen i Ishøj, hvor der trilles eller hoppes lavt i den ene ende og hoppes uregelmæssigt højt i den anden.
Ishøj II ude for 87. De kunne heller ikke spille på pitchen. 2 gærder til henholdsvis Abdullah Mahmood, Said Alam, Zeshan Khan for 8, 13 og 16.
Anfører Raja Khan laver nogen befriende point
Lucky Ali ben for
Ikke meget bevægelse hverken frem eller tilbage, da Bilal Khan kastes ud
Vi havde også store problemer, men passerede dog for 5 gærder I T 20 kampen i 18 over. Lucky Ali 20, Musa Mahmood 16, Bilal Khan 15, herimellem en befriende sekser, da vi kun havde 48 i den13 over.
Andetholdet fører serie 2 og skal møde ligeledes ubesejrede Hvidovre i ”finalen”.
AP Møllers aktier er ikke hvad de har været, men de har faktisk et nogenlunde crickethold.
De mødte vores 3. hold i vores næstsidste T 20 kamp i serie 4.Med gevinsten sikrede vi os oprykning og seriesejr på trods af at holdet fortsat mangler at møde Himalaya.
Vi havde en stor og meget frustrerende åbning mellem Sahadat Riaz (46) og Shabaz Shazad (30).Ingen af de herrer kunne rigtig få bolden af sted og der var gået 15 overs (total 86), førend de fik sig selv ud.
I alt blev det til 123/6 – ikke imponerende.
Vore modstander havde to gode battere og deres to første var ude for 81 i 14 overe. Se det kunne jo godt være gået galt men AP Møllers gærdeside har det som firmaetsolieproduktion – den går nedad. De slog Sami Ahmad (3/24) i luften) og Sahadat Riaz mobiliserede lidt af tidligere tiders snært (2/29). Vore modstandere manglede 12, da det hele var forbi.
Lørdag spiller 2. holdet hjemme mod Ishøj og søndag førsteholdet hjemme mod Herning